હવે જયારે ભારત સરકારે વકફ બોર્ડની રચના કરેલ છે અને તેના કામ પ્રમાણે તેને મુસ્લિમ ધર્મની ધાર્મિક મિલકતો પોતાના પાસે હસ્તગત કરવાનું કામ છે, ત્યારે આ વકફ બોર્ડે પોતાનું કામ કરવાનું શરુ કરી દીધું છે. પીરાણાની આ સંસ્થા જે ઈમામ શાહ બાવાની કબરની દેખ રેખ કરે છે, તે ટ્રસ્ટને પોતાના હસ્તગત લાવવા માટે વકફ બોર્ડે ચેરીટી કમિશ્નરને પત્રો લખેલ છે. તેમાંના બે પત્રોની નકલ અહી જોડેલ છે. પહેલો પત્ર તા.૦૮-૧૧-૨૦૧૨નો (Annex 2) છે અને બીજો પત્ર ૨૧-૦૮-૨૦૧૩નો (Annex 1) છે. કાયદાકીય રીતે આ પીરાણા સંસ્થા (ધી ઈમામ શાહ બાવા રોઝા સંસ્થાન ટ્રસ્ટ – રજી ક્ર E-738) એક જાહેર ટ્રસ્ટ (Public Trust) હોવાના કારણે ચેરીટી કમિશ્નરના ફરજમાં આવે છે કે આ ટ્રસ્ટના તમામે તમામ દસ્તાવેજો વકફ બોર્ડને સોંપી દે.